15/9/2021

**ΔΕΛΤΙΟ ΤΥΠΟΥ**

**Ευρωπαϊκή Εβδομάδα Κινητικότητας – Ημέρα χωρίς Αυτοκίνητο (16-22 Σεπτεμβρίου 2021)**

**Ποδηλατάδα, διαδρομές στην πόλη, ασφαλής μετακίνηση και κινητικότητα στο πρόγραμμα των εκδηλώσεων του Δήμου Βέροιας**

Δυναμικό παρών με συμμετοχή στην Ευρωπαϊκή Εβδομάδα Κινητικότητας (16-22 Σεπτεμβρίου 2021) και Ημέρα Χωρίς Αυτοκίνητο (19 Σεπτεμβρίου 2021) δίνει φέτος ο Δήμος Βέροιας με τη διοργάνωση δράσεων για την ορθή επιλογή του τρόπου μετακίνησης και το έμπρακτο ενδιαφέρον για το περιβάλλον και την υγεία όλων μας. Με το κεντρικό πανευρωπαϊκό σύνθημα «Μετακινούμαστε με μέσα φιλικά στο περιβάλλον. Μένουμε υγιείς» οι δημότες κάθε ηλικίας καλούνται να συμμετέχουν στις παρακάτω δράσεις, να ανακαλύψουν τους εναλλακτικούς τρόπους μετακίνησης και να δουν με διαφορετική ματιά τις ομορφιές της Βέροιας.

Το πρόγραμμα περιλαμβάνει:

* Την Πανευρωπαϊκή Εβδομάδα Κινητικότητας (16 έως 22 Σεπτεμβρίου) η Τροχαίας Βέροιας θα βρίσκεται στις αυλές των σχολείων Πρωτοβάθμιας Εκπαίδευσης με δράσεις κυκλοφοριακής αγωγής. (Θα τηρηθεί σειρά προτεραιότητας και θα συμμετέχουν δύο τμήματα από κάθε σχολείο για την αποφυγή συνωστισμού, λόγω των μέτρων που ισχύουν για τη δημόσια υγεία). Τηλ. επικοινωνίας 2331076667 και e-mail: [tt.veroias@astynomia.gr](mailto:tt.veroias@astynomia.gr).
* Δωρεάν χρήση των Κοινόχρηστων Ποδηλάτων της Βέροιας την Πανευρωπαϊκή Εβδομάδα Κινητικότητας (16 έως 22 Σεπτεμβρίου).
* “Fix my Bike”: ΔΩΡΕΑΝ service ποδηλάτου από επαγγελματίες της πόλης. (Ημέρα: Σάββατο 18 Σεπτεμβρίου, ώρα 17:00-21:00, Πλατεία Αγίων Αναργύρων).
* «Γνωρίζουμε την πόλη μας, περπατώντας!»: Περίπατος στις παραδοσιακές συνοικίες της Βέροιας και σε ιστορικά μνημεία της πόλης.

Για δημότες - Ημέρα: Τετάρτη 22 Σεπτεμβρίου, ώρα 17:00. Σημείο συγκέντρωσης: Πλατεία Δημαρχείου.

Για Σχολεία (Δημοτικά, Γυμνάσια, Λύκεια) - Ημέρες Δευτέρα, Τρίτη και Τετάρτη 20, 21 και 22 Σεπτεμβρίου, εκδήλωση ενδιαφέροντος στον σύνδεσμο: <https://forms.gle/U1FjAEpbJr7pYZg57>

* Εκπαιδευτικά εργαστήρια για νηπιαγωγεία και Α’ και Β’ τάξεις δημοτικών σχολείων από τη Δημόσια Κεντρική Βιβλιοθήκη Βέροιας. (Ημέρες: Τρίτη 21 και Τετάρτη 22 Σεπτεμβρίου 2021, Υπαίθριο Αναγνωστήριο Βιβλιοθήκης). Η Δημόσια Κεντρική Βιβλιοθήκη Βέροιας συμμετέχει στην Ευρωπαϊκή Εβδομάδα Κινητικότητας και σε συνεργασία με τον Δήμο Βέροιας διοργανώνει εκπαιδευτικά εργαστήρια που περιλαμβάνουν ανάγνωση βιβλίου και δραστηριότητες. Απευθύνεται σε μαθητές 6-8 ετών. Απαιτείται προεγγραφή. Παρακαλούμε να δηλώσετε έγκαιρα συμμετοχή στη Δημόσια Βιβλιοθήκη της Βέροιας, Έλλης 8 ή στο τηλ. 2331024494, [www.libver.gr](http://newsletter.libver.gr/tracking/lc/be773d38-6fe5-48ed-9b0a-7b4c2b943008/bd09787c-aa90-4816-b4f7-a4421ddbda24/be75e4fe-4ce2-408e-91f0-7dfb121b26bb/)
* Γυαλιά προσομοίωσης από την Τροχαία Βέροιας. Παρουσίαση και συμμετοχή των μαθητών του ΕΠΑΛ Βέροιας στη δράση (γυαλιά προσομοίωσης αλκοόλ στο αίμα, γυαλιά προσομοίωσης κάνναβης, γυαλιά προσομοίωσης χρήσης ναρκωτικών ουσιών και γυαλιά προσομοίωσης κούρασης/υπνηλίας). (Ημέρα: Τετάρτη 22 Σεπτεμβρίου, ΕΠΑΛ Βέροιας).

Ημέρα Χωρίς Αυτοκίνητο, Κυριακή 19 Σεπτεμβρίου 2021:

* Δράσεις της Τροχαίας Βέροιας: Εξομοιωτής πρόσκρουσης με ζώνη, εξομοιωτής μέθης με γυαλιά, συσκευή μέτρησης χρόνου αντίδρασης (Reaction Testing Device), παζλ για μάθημα κυκλοφοριακής αγωγής. Επίσης κώνοι, κορδέλες, σήματα, φωσφορούχα γιλέκα για τη δημιουργία πάρκου κυκλοφοριακής αγωγής. (Ημέρα: Κυριακή 19 Σεπτεμβρίου, ώρα 9:30 με 13:00, Πλατεία Αγίων Αναργύρων).
* Ποδηλατοβόλτα για παιδιά έως 10 ετών και eco τρόποι μεταφοράς για όλους τους δημότες (πατίνια, ηλεκτρικά πατίνια, ρόλερ). (Ημέρα: Κυριακή 19 Σεπτεμβρίου 2021, ώρα 9:30 π.μ έως 11:00 π.μ., Οδός Ανοίξεως (από Πλατεία Ελιάς έως Αρχαιολογικό Μουσείο)).
* Ενημερωτική δράση Κυκλοφοριακής Αγωγής, χρήσης κράνους και Κ.Ο.Κ από την Τροχαία Βέροιας. (Ημέρα: Κυριακή 19 Σεπτεμβρίου, ώρα 10:00, Πλατεία Αγίων Αναργύρων).

* Ποδηλατοδρομία για παιδιά και ενήλικες από 10 ετών και άνω. Ποδηλατοβόλτα σε κεντρικές οδούς και σε γειτονιές της Βέροιας με στόχο την ευαισθητοποίηση των δημοτών στη χρήση του ποδηλάτου. Δυνατότητα χρήσης ποδηλάτων του Δήμου Βέροιας. (Ημέρα: Κυριακή 19 Σεπτεμβρίου, ώρα 11:00, σημείο εκκίνησης Πλατεία Αγίων Αναργύρων).
* Συμμετοχή - Παρουσίαση του βιβλίου - παραμυθιού «Για μια όμορφη πόλη» και του τραγουδιού “Super 8”, της Συγγραφικής Ομάδας Μαθητών του Μουσικού Σχολείου Βέροιας. (Ημέρα: Κυριακή 19 Σεπτεμβρίου, ώρα 09:00 έως 13:00, Πλατεία Αγ. Αναργύρων).
* Παρουσίαση δράσης «ΠΕΡΠΑΤΩ, ΑΝΑΚΑΛΥΠΤΩ, ΖΩ» από το 1ο ΕΠΑΛ Βέροιας-1ο Ε.Κ. Βέροιας, Τομέας Εφαρμοσμένων Τεχνών & Τομέας Δομικών Έργων. (Ημέρα: Κυριακή 19 Σεπτεμβρίου, ώρα 09:00 έως 13:00, Πλατεία Αγίων Αναργύρων).
* Δράση ευαισθητοποίησης για το περιβάλλον από τη Διεύθυνση Περιβάλλοντος Δήμου Βέροιας (Ημέρα: 19 Σεπτεμβρίου, ώρα 09:00 έως 13.:00, Πλατεία Αγ. Αναργύρων).
* Υπαίθρια Προβολή ταινίας με θέμα το ποδήλατο. (Ημέρα: Κυριακή 19 Σεπτεμβρίου, ώρα 20.00, Γέφυρα Κούσιου).
* Κληρώσεις ποδηλάτων και δώρων.

Ο Δήμος Βέροιας ευχαριστεί το Τμήμα Τροχαίας Βέροιας, τις Διευθύνσεις Πρωτοβάθμιας και Δευτεροβάθμιας Εκπαίδευσης Ημαθίας, τη Δημόσια Κεντρική Βιβλιοθήκη, την ΚΕΠΑ Δήμου Βέροιας, τον Εμπορικό Σύλλογο Βέροιας, τα καταστήματα ποδηλάτων BBT (BikesbyTolis), RIDE Cycle Store και ΠΕΙΡΟΥΝΑΚΗΣ BIKE και την εταιρία Brain Box για την ευγενή συνεργασία τους με σκοπό τη διοργάνωση των ανωτέρω εκδηλώσεων. Στις εκδηλώσεις συνδράμουν οι Διευθύνσεις Περιβάλλοντος – Καθαριότητας και Τεχνικών Έργων. Την διοργάνωση ανέλαβαν οι Αντιδήμαρχοι Παιδείας & Ισότητας των Φύλων και Ψηφιακής Πολιτικής και Ηλεκτρονικής Διακυβέρνησης.

Προτείνεται στους συμμετέχοντες να βρίσκονται στο σημείο συνάντησης του προγράμματος τουλάχιστον 15 λεπτά νωρίτερα.

Υποχρεωτική η χρήση μάσκας και η τήρηση αποστάσεων κατά την παραμονή σας εξωτερικούς χώρους, σύμφωνα με τα μέτρα προστασίας που ορίζει ο ΕΟΔΥ.

Λόγω των μέτρων για τη δημόσια υγεία ενδέχεται να υπάρξουν αλλαγές είτε σε σχέση με τη διεξαγωγή της εκδήλωσης, είτε σε σχέση με τον αριθμό συμμετοχών.